48 timer i Reykjavik

AF Amalie Kønigsfeldt, JP 25.07.2015

Islands hovedstad er så lille, at den er nuttet, men samtidig byder den på kultur og gastronomi, der er en storby værdig. JyllandsPosten har tilbragt en weekend i Reykjavik og deler her ud af de bedste tips til den forlængede weekend eller pitstoppet på vej mod USA.

FREDAG

Kl. 14: Shopping og sightseeing på gågaden

Netop ankommet til Reykjavik er det oplagt at gå en tur ned i byens gader og se sig omkring.

Reykjaviks hovedstrøg Laugavegur er en af de ældste handelsgader i Island. Her, og på parallelgaden Skólavörðustígur, finder man de fleste af byens butikker.

Der er mange fine butikker, der sælger modetøj. Gå f.eks. forbi GK på hovedgaden, der forhandler mange danske mærker, eller søsterbutikken Suit, der forhandler det danske mærke af samme navn til både herrer og damer og er indrettet med en finurlig blanding af hvide klinker og rå spånplader.

Er man til vintagebutikker, ligger der en stor og velassorteret en af slagsen ved navn Spúútnik på

hovedstrøget, og skal man have en klassisk islandsk sweater a la Sofie Gråbøls i tvserien

"Forbrydelsen" med hjem, kan man lægge vejen forbi Handknitting Association of Iceland.

Prismæssigt ligger Island nogenlunde på samme niveau som Danmark, men dog kan man få op til 15 pct. af sine penge refunderet, fordi man som udlænding kan shoppe toldfrit i Island. I alle butikker spørger ekspedienterne derfor, om man vil have en eksportkvittering. Den udfylder man med sine oplysninger (herunder pasnummer) og afleverer enten på turistkontoret i byen eller i lufthavnen, hvorefter man får skatten refunderet.

Åbningstiderne er generelt gode. Mange butikker har åbent selv om søndagen helt til kl. 18.

GK Reykjavík: Adresse: Laugavegur 66

Suit: Adresse: Skólavörðustígur 6

Spúútnik: Adresse: Laugavegur 28b. Læs mere: www.facebook.com/Spuutnik

Handknitting Association of Iceland: Adresse: Skólavörðustígur 19. Læs mere: www.handknit.is

Kl. 16: Se byen fra toppen af Hallgrímskirkja

Reykjavik er lille, så man kan næsten ikke undgå at se Hallgrímskirkja, der med sine 73 meters højde er den største kirke i Island. Også artitektonisk gør den sig bemærket. Stop op og iagttag den udefra, eller betal indgangsentré og nyd udsigten fra tårnet. Heroppefra er udsigten over hele byen, havet og de sneklædte bjerge med til at give et andet slags overblik, end det man hurtigt får på gadeplan i den lille by.

Åbningstider: Kl. 917

Pris for en tur i tårnet:Voksne 700 ISK (ca. 35 kr.). Børn mellem 7 og 14 år: 100 ISK (ca. 5 kr.)

Kl. 17: Eftermiddagskaffe blandt gøgl og spindelvæv

Der er mange hyggelige caféer i Reykjavik, så hvis man har brug for at få varmen eller hvile fødderne, er det største problem at vælge mellem de mange hyggelige steder.

Et af de mere finurlige af slagsen, der tilmed ligger et stenkast fra Hallgrímskirken, er Café Babalú. Stedet er indrettet med diverse nips og dekorationer i pangfarver, så der er altid noget at kigge på.

Adresse: Skólavörðustígur 22 A, 101 Reykjavik

Kl. 20: Alt godt fra havet i trendy omgivelser

Hvis man er til seafood, bør man unde sig selv en tur på Restaurant Kol. I de mørke, trendy indrettede lokaler kan man både nyde stedets eksperimenterende cocktails eller komme for at spise eller begge dele, det kan klart anbefales!

Restaurantens chefkok har tidligere arbejdet på Noma, men priserne på Kol er noget mere til at komme i nærheden af med priser i lejet 200 kr. for en hovedret eller ca. 450 kr. for en 6retters

såkaldt tastingmenu.

En klar anbefaling herfra skal lyde på at bestille forretten "Fruit de Mer", der skal deles af hele bordet. Den består af et stort, overdådigt sølvfad, der er dekoreret med store stykker tang, hvorpå stykker af hummer, rejer, sashimi, muslinger og meget mere rundhåndet er lagt. I midten er små skåle med ceviche, citrongræsmayonnaise og en mayonnaise baseret på grillet peberfrugt, som bruges til at dyppe skalddyr og fisk i. Efter sådan en omgang skal man være meget sulten for at kunne klare både hovedret og dessert.

Adresse: Skolavördustígur 40, 101 Reykjavik. Læs mere: www.kolrestaurant.is

LØRDAG

Kl. 10: På kunstvandring ud af centrum

Reykjavik Kunstmuseeum består af tre afdelinger, der ligger spredt ud over byen. To af dem ligger faktisk lidt uden for byen, men den er dog så lille, at man aldrig kommer rigtig langt væk. Disse to er samtidig de mest interessante, hvad angår rammerne der omgiver kunsten. Reykjavik er ellers ikke udpræget køn, når det kommer til det arkitektoniske, men de to museumsbygninger er på hver *deres måde særprægede og interessante at opleve i sig selv.*

Den ene afdeling, Kjarvalsstadir, udstiller bl.a. den kendte islandske kunstner Jóhannes S. Kjarvals

landskabsmalerier, der på abstrakt vis fremstiller den fantastiske islandske natur.

I lobbyen, der forbinder udstillingsrummene og en lille tegnestue for børn, er der en prægtig glasrude ud mod haven, og ind af ruden og nogle trekantede ovenlysvinduer strømmer sollyset ind i den stilfulde bygning, der også rummer en udstilling af små skulpturer.

Længst væk fra centrum ligger afdelingen Ásmundarsafn, der er omgivet af en skulpturpark med værker af Ásmundur Sveinsson, som også har været med til at forme den særprægede bygning, der med sine runde former og kuppel snarere ligner en bygning, der kunne høre hjemme i Grækenland. Og det er med fuldt overlæg, for Sveinsson mente nemlig, at Island burde bygge mere efter landets rå klima, ligesom grækerne bygger efter deres golde natur. Inde i museet er der udstillet moderne kunst og nogle af Sveinssons forstadier til hans skulpturer.

Den tredje afdeling hedder Hafnarhús og ligger centralt i byen nær havnen. Her udstilles samtidskunst og en samling af den postmoderne islandske kunster Errós’ værker. Slut af her, hvis du har mod på mere kunst, inden frokosten kan indtages på havnen rundt om hjørnet.

Kjarvalsstadir: Flókagata. Åbent dagligt fra kl. 1017.

Ásmundsarsafn: Sigtún. Åbent dagligt fra majsep.

fra kl. 10, fra okt. til april fra kl. 13.

Ásmundsarsafn: Sigtún. Åbent dagligt fra maj-sep. fra kl. 10, fra okt. til april fra kl. 13.

Hafnarhús: Tryggvagata. Åbent dagligt kl. 1017,

om torsdagen fra kl. 10.

Pris: 1300 ISK (ca. 63 kr.) Halv pris for studerende. Billetten gælder til alle tre afdelinger, hvis man

kommer samme dag.

Læs mere: www.artmuseum.is

Kl. 14: Frokost på havnen

Sægreifinn ligger på havnen og er særligt kendt for sin hummersuppe. Stedet ligner lidt en fiskebutik og er maritimt dekoreret med fiskegarn og sågar en ægte udstoppet sæl. I det lille rum er der en køledisk fyldt med alt godt fra havet. F.eks. kan man købe spyd spækket med kammuslinger eller hvalkød til billige penge, så det er oplagt til et hurtigt frokoststop.

Adresse: Geirsgata 8. Læs mere: saegreifinn.is

Kl. 15: Se Olafur Eliasson brillere på hjemmebane

Når man er ved havnefronten, er det umuligt at undgå at blive draget af synet af Harpa Koncertcenter, der med sin mangefacetterede glasfacade glimter i solen.

Koncerthuset, der har stået der siden 2011, er designet af Henning Larsen Architects i samarbejde med den islandske kunstner Olafur Eliasson. Særligt Eliassons karakteristiske leg med lys og reflektioner fremstår som en tydelig signatur, både når man ser Harpa udefra og indefra. Begge dele kan klart anbefales.

Inde i Harpa bliver udtrykket nemlig et helt andet end udefra, og på en solrig dag kan det nærmest føles som at være inde i en gigantisk diskokugle, på den stilede måde vel at mærke.

Man kan også tage med på en guidet tur, hvor man kan opleve "Harpa bag kulisserne". Der er fire planlagte ture hver dag, kl. 09, 11, 13.30 og 15.30. Endeligt kan man også gå "allin"

og købe billet til et arrangement i huset.

Åbningstider: Kl. 8.

Læs mere: http://en.harpa.is

Kl. 16: Kom tæt på hvalerne

Hvis man er fascineret af havets kæmper, kan man på hvalmuseet Whales of Iceland opleve Europas største hvaludstilling, ifølge museet selv.

Museet, der også ligger på havnen, åbnede i 2014 og rummer adskillige hvalmodeller i fuld størrelse. Har man ikke nok i modellerne, og har man tiden til det, kan man også se den ægte vare på en "Whale watching" tur, hvor man sejler ud i fjorden og ser på hvaler.

Turen kan bookes i receptionen på hvalmuseet, og den tager mellem 2,5 og 3,5 time. Det koster ca. 450 kr. for voksne og det halve for børn.

Adresse: Fiskislod 2325

Åbningstider: Hver dag fra kl. 9

Pris (for indgangen til museet):2900 ISK (ca. 145 kr.) for voksne, 1500 ISK (ca. 75 kr.) for børn, 2000

ISK (ca. 100 kr.) for seniorer.

Læs mere: http://whalesoficeland.is

Kl. 19: Island møder Japan og Sydamerika i funky fusionskøkken

Aftensmaden kan med fordel nydes på Sushi Samba, der kombinerer det japanske, sydamerikanske og islandske køkken på en særpræget og spændende måde både i deres mad og i indretningen.

Når man kommer ind fra gaden, går man gennem et imponerende indgangsparti, hvor væggene er spækket med planter (højst sansynligt kunstige), der skaber en illusion om at træde ind i den sydamerikanske jungle.

Væggene er beklædt med træ, som giver en varm stemning til rummet, og fra loftet ned over hvert bord hænger der et rødt fuglebur, der agerer lampe.

Menukortet byder både på sushi og ceviche, men også fusioner mellem de forskellige madtraditioner. F.eks. kan man få kaffe og limemarineret vågehval serveret råt.

Snyd ikke dig selv for kokkens surprise til dessert. Den kan kun bestilles til minimum to, og det er der en

grund til. Adskillige forskellige former for dessert bliver elegant serveret på et træbræt, og her er rigeligt til

to.

Adresse: Pingholtsstræti 5, 101 Reykjavik. Læs mere: sushisamba.is

SØNDAG

Kl. 10: Brunch med udsigt over Mount Esja

Start dagen med brunch på Kex, der både er et hostel og en café, hvilket kan mærkes på den hjemlige og uformelle stemning.

Lokalet ligner et tidligere fabrikslokale, som på kreativ og trendy vis er blevet omdannet til en hyggelig café på nærmest berlinsk vis med industrielle klinker og en masse antikke artefakter. Bl.a. kan man langs vinduet sidde ved borde, der er lavet af stellet fra gamle Singersymaskiner,

og herfra kan man desuden se ud over det enorme Mount Esja, der udgør byens imponerende baggrundskulisse.

Caféen serverer både brunch, frokost og aftensmad, og sommetider er der også livemusik.

Stedet ligger ved havnen og kan være lidt svært at finde pga. det meget diskrete skilt på døren, men på deres hjemmeside kan man finde et udførligt kort.

Adresse: Skúlagata 28, 101 Reykjavík. Læs mere: www.kexhostel.is

Kl. 12: Intet Islandsbesøg uden varmt vand

Ovenpå en begivenhedsrig weekend er det på sin plads at slutte af med lidt afslapning, og man kan ikke have været i Island uden at have badet i varme kilder.

Til det formål behøver man ikke tage udenbys til Den Blå Lagune, som de fleste turister gør.

Inde i Reykjavik ved Lagardur Valley ligger Laugardalslaug nemlig, hvor der bl.a. er dampbade og varme pools til de magelige, men også vandrutsjebane og minigolf til de aktive eller de små.

Er du alligevel på vej mod lufthavnen, kan det dog anbefales at stoppe ved Den Blå Lagune på vejen, den ligger nemlig ca. 50 km. fra Reykjavik, tæt på Keflavik, hvor lufthavnen også ligger.

Laugardalslaug: Adresse: Sundlaugarvegur 30, 105 Reykjavík. Læs mere:

www.swimminginiceland.com/reykjavikandcapitalarea/

17laugardalslaug

Den Blå Lagune: Adresse: 240 Grindavík. Læs mere: http://www.bluelagoon.is/

Rejsen gennem Islands forunderlige, foranderlige, fantastiske natur

Tre råd til rejsen

Få fat i et eksemplar af avisen Grapevine eller se på grapevine.is. Avisen, der ligger alle vegne og er

gratis, giver et godt indblik i, hvad der rører sig i byen.

Husk at gemme dine kvitteringer og indlevér dem på toldkontoret i lufthavnen, når du alligevel venter på boarding, hvis du har shoppet. Så får du nemlig refunderet 15 pct., fordi udlændinge kan shoppe toldfrit i Island.

Undgå veksel og hævegebyr. Man kan betale med Visakort alle vegne, og islændingene er vant til, at det er måden at betale på, så der er ingen grund til at hæve kontanter. Det skulle da lige være for

underholdningsværdien i at prøve at stå med rigtig mange tusindkronsedler mellem hænderne. Kursen er nemlig sådan, at en dansk tusindkronseddel svarer til knap 20.000 islandske kroner.